PRITARTA

Vilniaus Jono Ivaškevičiaus

jaunimo mokyklos tarybos

2015 m. spalio 15 d. nutarimu,

protokolo Nr. 5

PATVIRTINTA

Vilniaus Jono Ivaškevičiaus

jaunimo mokyklos direktoriaus

2015 m. spalio 23 d.

įsakymu Nr. V-100

VILNIAUS JONO IVAŠKEVIČIAUS JAUNIMO MOKYKLOS

MOKINIŲ ELGESIO TAISYKLĖS

**I. MOKINIŲ TEISĖS**

1. **Mokiniai turi teisę:**
   1. nemokamai gauti informaciją apie mokyklą, jos vykdomas švietimo programas, mokymo(si) formas, pasirenkamuosius dalykus, modulius, jų pasirinkimo ir keitimo tvarką;
   2. nemokamai gauti valstybinius standartus atitinkantį išsilavinimą;
   3. esant būtinybei nustatyta tvarka gauti mokymą namuose arba mokytis savarankiškai;
   4. savarankiškai pasirinkti dorinio ugdymo programą (tikybos arba etikos);
   5. pagal savo poreikius ir gebėjimus pasirinkti neformaliojo ugdymo veiklą mokyklos nustatyta tvarka;
   6. gauti geros kokybės švietimą, teikti siūlymus dėl galimo jo gerinimo;
   7. į nešališką mokymosi pasiekimų įvertinimą;
   8. į psichologinę, specialiąją pedagoginę, specialiąją, socialinę pedagoginę pagalbą, profesinį orientavimą ir švietimo informacinę pagalbą, sveikatos priežiūrą mokykloje, informaciją apie savo pasiekimų vertinimą ir kitą su mokymusi susijusią informaciją;
   9. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir aplinką;
   10. dalyvauti mokyklos savivaldoje, burtis į visuomenines organizacijas, dalyvauti visuomenės gyvenime, taikiose sueigose, kurių veikla neprieštarauja Lietuvos Respublikos įstatymams ir skatina pilietinę brandą, lavina kūrybinius gebėjimus;
   11. nemokamai naudotis mokyklos biblioteka, vadovėliais ir kita literatūra mokyklos nustatyta tvarka;
   12. gauti mokykloje nemokamą maitinimą įstatymų nustatyta tvarka;
   13. į minties, sąžinės, religijos ir žodžio laisvę;
   14. į visiems vienodas galimybes ir lygias sąlygas skleisti savo gebėjimus ir talentą;
   15. teikti siūlymus dėl ugdymo proceso ir neformaliojo ugdymo organizavimo mokykloje tobulinimo;
   16. naudotis kitomis Lietuvos Respublikos Konstitucijoje ir kituose įstatymuose nustatytomis teisėmis.

**II. MOKINIŲ PAREIGOS**

* 1. **Mokiniai privalo:**

2.1.1. sudaryti su mokykla sutartį dėl ugdymo programos teikimo, laikytis visų jos sąlygų ir mokyklos vidaus tvarką nustatančių dokumentų reikalavimų;

2.1.2. mokytis pagal pagrindinio ugdymo programos II dalį iki 16 metų;

2.1.3. gerbti lietuvių kalbą ir kultūrą, kitas kalbas ir kultūras;

2.1.4. vykdyti mokyklos vadovų, mokytojų, kitų darbuotojų reikalavimus, tiesiogiai susijusius su ugdymo proceso organizavimu, tvarkos, drausmės palaikymu mokykloje;

2.1.5. gerbti save, kitus mokinius, mokytojus, vadovus, kitus darbuotojus ir mokyklos bendruomenės narius, nepažeisti jų teisių ir teisėtų interesų;

2.1.6. stropiai ir sąžiningai mokytis, aktyviai dirbti pamokoje, vykdyti mokytojo nurodymus, drausmingai, mandagiai ir pagarbiai elgtis;

2.1.7. kasdien lankyti mokyklą, nepraleisti pamokų bei nevėluoti į jas be pateisinamos priežasties;

2.1.8. ateiti į pamokas joms pasiruošus, atlikus skirtas užduotis, atsinešti visas tai pamokai reikalingas priemones; kūno kultūros pamokose sportuoti su sportine apranga;

2.1.9. tausoti vadovėlius, neprirašinėti, neplėšyti, gavus vadovėlį pieštuku įrašyti vardą, pavardę, klasę ir mokslo metus; reikalingą vadovėlį pasiimti iš mokytojo; mokslo metų pabaigoje grąžinti vadovėlį jį išdavusiam mokytojui; pametus vadovėlį nupirkti tokį patį ar lygiavertį;

2.1.10. išvykdami iš mokyklos atsiskaityti su mokyklos biblioteka ir kiekvienu mokančiu mokytoju, grąžinti mokinio pažymėjimą į raštinę;

2.1.11. domėtis savo ugdymo(si) rezultatais, įsivertinti rezultatus, pasiekimus;

2.1.12. iš klasės auklėtojo, socialinio pedagogo ir direktoriaus mokslo metų pradžioje gauti jų telefonų numerius ir perduoti tėvams (globėjams);

2.1.13. nuolat palaikyti ryšius su mokykla;

2.1.14. perduoti informaciją savo tėvams (globėjams) apie tėvų susirinkimus, kitus mokyklos renginius ar veiklą;

2.1.15. praleidę pamokas klasės auklėtojui pateikti praleistas pamokas pateisinančius dokumentus pirmąją atėjimo į mokyklą dieną (pavėluotai pateiktų dokumentų auklėtojas nepriima):

* + - 1. gydytojo, įstaigos išduotą pažymą dėl ligos;
      2. gydytojo išduotą pažymą dėl lankymosi pas specialistą;
      3. mokyklos vadovų vardu tėvų (globėjų) parašytą prašymą dėl atleidimo iš pamokų;
      4. tėvų (globėjų) žodinis pranešimas dėl nebuvimo mokykloje 1 – 2 dienas, vėliau pristačius raštišką prašymą;
      5. kitų įstaigų, organizacijų vardinius dokumentus / prašymus / pažymas;

2.1.16. dalyvauti mokykloje organizuojamuose pasiekimų patikrinimuose, testavimuose, sąžiningai atlikti skirtas užduotis;

2.1.17. tausoti mokyklos turtą, taupyti elektros energiją, vandenį ir šilumą; pametę vadovėlį, knygą, kitą spaudinį ar sugadinę mokyklos inventorių suremontuoti jį ar nupirkti naują tokį patį arba lygiavertį daiktą;

2.1.18. tausoti kitų bendruomenės narių nuosavybę, sugadinę kitam priklausantį daiktą atlyginti žalą;

2.1.19. mokykloje turėti asmens tapatybę patvirtinantį dokumentą (mokinio pažymėjimą, asmens tapatybės kortelę), jį pateikti mokyklos vadovui, mokytojui, socialiniam pedagogui, jei jie paprašo;

* + 1. pasitikrinti sveikatą ir iki rugsėjo 15 d. pristatyti mokyklos visuomenės sveikatos priežiūros specialistui ar direktoriaus pavaduotojui reikalingus dokumentus;

2.1.21. laikytis švaros ir tvarkos mokyklos patalpose ir teritorijoje, nešiukšlinti, saugoti mokykloje ir jos teritorijoje esančius augalus, želdinius;

2.1.22. laikytis higienos reikalavimų;

2.1.23. ateiti į mokyklą tvarkingai, švariai, bet ne vulgariai ar provokuojamai apsirengus, mokyklos patalpose nenešioti galvos apdangalų;

2.1.24. paltus, striukes ir pan. bei galvos apdangalus palikti drabužinėje, nepalikti drabužinėje pinigų, kitų vertingų ar su mokymu nesusijusių daiktų – mokykla neatsako už jų saugumą;

2.1.25. valgyti tik valgykloje (tik pertraukų metu); joje mandagiai bendrauti, netriukšmauti, nesistumdyti, kultūringai valgyti, pavalgius nunešti indus; maisto ir gėrimų nesinešti į pamokas, pamokų metu nekramtyti kramtomosios gumos;

2.1.26. būti nepakantiems amoraliems ir antivisuomeniniams poelgiams.

* 1. **Mokiniams draudžiama:**
     1. ateiti į mokyklą neblaiviems ar apsvaigusiems nuo psichotropinių medžiagų;
     2. ugdymo proceso metu (įskaitant pertraukas), popamokiniuose renginiuose, išvykose rūkyti, atsinešti ar vartoti alkoholinius ir energinius gėrimus; atsinešti, vartoti ar platinti narkotines, psichotropines medžiagas; keiktis, vagiliauti, žaisti azartinius žaidimus (įskaitant žaidimą kortomis ir mobiliuoju telefonu); tyčiotis iš kitų, smurtauti; šiukšlinti; gadinti mokyklos ar bendruomenės narių turtą; naudotis su ugdymosi procesu nesusijusiais daiktais.
     3. pamokų, pertraukų metu išeiti už mokyklos teritorijos ribų – mokykla neatsako už mokinių, pažeidusių šį reikalavimą, saugumą;
     4. pamokų, kitų ugdymo užsiėmimų metu naudotis mokymuisi nereikalingais daiktais (mobiliaisiais telefonais, grotuvais); mokytojas, socialinis pedagogas, auklėtojas gali paimti šiuos daiktus ir grąžinti mokinio tėvams (globėjams), informuodamas apie netinkamą jų vaiko elgesį;
     5. įsinešti į mokyklą garso įrašus, literatūrą, laikraščius, žurnalus ir kitus leidinius, kurie tiesiogiai skatina ar propaguoja nacionalinę nesantaiką, žiaurų elgesį, smurtą, pornografiją ir pan.
     6. be pateisinamos priežasties nelankyti pamokų, savavališkai išeiti, vėluoti į pamokas;
     7. trukdyti mokytojui organizuoti ar vesti pamoką, neformaliojo ugdymo užsiėmimą, renginį, kitą ugdomąją veiklą.

**III. SKATINIMAS**

**3.1. Mokiniai skatinami už:**

1. labai gerą ir gerą mokymąsi;
2. labai gerą pamokų lankomumą;
3. aktyvų dalyvavimą olimpiadose, konkursuose, parodose, projektuose, sporto varžybose;
4. pagalbą organizuojant miesto, mokyklos renginius;

**3.2. Mokinių skatinimui taikomos priemonės:**

1. žodinė padėka;
2. mokyklos direktoriaus įsakymu pareikšta padėka mokiniui, tėvams (globėjams);
3. mokyklos Padėkos ar Garbės raštai;
4. vieša padėka (skelbiama mokyklos skelbimų lentoje, internetinėje svetainėje);
5. kitos priemonės.

**IV. DRAUSMINIMAS**

**4.1. Kai mokinys nesilaiko mokinio elgesio taisyklių**, mokyklos nuostatų, kitų mokyklos vidaus dokumentų ar Lietuvos Respublikos įstatymų, juos pažeidžia:

1. dalykų mokytojai žodžiu informuoja klasės auklėtoją, direktorės pavaduotoją ugdymui, raštu informuoja direktorę;
2. mokinys, 3 kartus pažeidęs mokinio elgesio taisykles, kartu su tėvais (globėjais) kviečiamas į mokyklos Vaiko gerovės komisijos posėdį;
3. už netinkamą elgesį mokiniui mokyklos direktoriaus įsakymu gali būti pareikšta pastaba, papeikimas, griežtas papeikimas, tėvų (globėjų) prašymu eliminavimas 1 savaitei iš mokyklos;

**4.2. Kai mokinys praleidžia pamokas be pateisinamos priežasties** arba vėluoja į pamokas, jam gali būti paskirta drausminė nuobauda – pastaba, papeikimas, griežtas papeikimas.